12. ข้อมูลอื่นที่เกี่ยวข้อง

12.1 ด้านระบบข้อมูลสารสนเทศ

การพัฒนาระบบเทคโนโลยีและสารสนเทศของบริษัทฯในปี พ.ศ. 2553 นั้น
เป็นการมุ่งเน้นการนำเอาเทคโนโลยีสารสนเทศมาช่วยในการประมวลผลและวิเคราะห์
ตลอดจนพัฒนาและปรับโครงสร้างพื้นฐานด้านเทคโนโลยีสารสนเทศของบริษัทฯให้เอื้ออำนวยต่อการเปลี่ยนแปลงและการขยายตัวของธุรกิจ
เพื่อสร้างความได้เปรียบในการแข่งขันและสนับสนุนเป้าหมายของบริษัทฯที่ต้องการมุ่งไปสู่การเป็นบริษัทระดับ
World Class ซึ่งการดำเนินงานในปี พ.ศ. 2553 มีดังนี้

1)  พัฒนาระบบการจัดเก็บข้อมูลในองค์กรที่เป็นศูนย์กลางข้อมูล
    เพื่อช่วยในการควบคุมและบริหารข้อมูลภายในองค์กรให้มีความปลอดภัยและมีประสิทธิภาพ

2)  พัฒนาระบบการติดต่อสื่อสารในองค์กรให้สามารถเข้าถึงข่าวสารได้สะดวก รวดเร็ว
    และทั่วถึงทั้งองค์กร เพื่อให้ข้อมูลข่าวสารถูกนำไปใช้ก่อให้เกิดประโยชน์สูงสุดต่อองค์กร

3)  ปรับปรุงและขยายผลของการนำระบบคอมพิวเตอร์มาช่วยในด้านการควบคุมการผลิตและการวิเคราะห์ข้อมูล
    เพื่อช่วยเพิ่มประสิทธิภาพในการวางแผนการผลิตและการลดค่าใช้จ่ายอย่างต่อเนื่อง

4)  พัฒนาและปรับปรุงระบบเทคโนโลยีสารสนเทศสำหรับระบบธุรกิจเครือข่าย
    เพื่อให้สามารถรองรับกับการเติบโตของระบบธุรกิจเครือข่ายทั้งในประเทศและต่างประเทศ
    การเพิ่มขึ้นของฐานข้อมูลสมาชิก
    ตลอดจนสามารถให้การสนับสนุนด้านงานขายและการคำนวณผลตอบแทนได้อย่างถูกต้อง
    รวดเร็ว และมีประสิทธิภาพ

5)  ปรับปรุงขั้นตอนการปฏิบัติงานในระบบงานหลักขององค์กร (Oracle ERP)
    เพื่อลดการดำเนินการที่ซ้ำซ้อน ตลอดจนเพิ่มประสิทธิภาพและความรวดเร็วในการประมวลผล

6)  ฝึกอบรมเพิ่มพูนความรู้ในด้านคอมพิวเตอร์ให้กับพนักงานอยู่เสมอ
    เพื่อเพิ่มทักษะความรู้และความเข้าใจในระบบเทคโนโลยีสารสนเทศขององค์กร

7)  นำระบบคอมพิวเตอร์มาช่วยอำนวยความสะดวกในการประชุมผู้ถือหุ้นของบริษัทฯทั้งในส่วนของการรับลงทะเบียนด้วยระบบ
    Barcode และการประมวลผลเพื่อสรุปผลการนับคะแนนเสียงในแต่ละวาระที่พิจารณา
    โดยบริษัทฯได้ปรับปรุงและพัฒนาโปรแกรมอยู่เสมอเพื่อเพิ่มความสะดวกและรวดเร็วในการให้บริการแก่ผู้ถือหุ้นของบริษัทฯ

12.2 นโยบายและมาตรการอนุรักษ์พลังงาน

บริษัทฯมีความมุ่งมั่นและใส่ใจกับคุณค่าของพลังงาน และพยายามดำเนินการตามมาตรการต่างๆ
ทั้งในส่วนของโรงงานและสำนักงานอย่างต่อเนื่อง
โดยรณรงค์ให้พนักงานทุกระดับชั้นในองค์กรเห็นคุณค่าของพลังงานและก่อให้เกิดการประหยัดพลังงานในบริษัทฯอย่างต่อเนื่อง
นอกจากแนวทางในการปฏิบัติเพื่อประหยัดพลังงานที่บริษัทฯกำหนดให้พนักงานปฏิบัติตามแล้วนั้น
บริษัทฯยังส่งเสริมให้พนักงานทุกระดับร่วมแสดงความคิดเห็นและเสนอแนะเกี่ยวกับข้อบกพร่องหรือจุดที่อาจก่อให้เกิดการสูญเสียพลังงานโดยไม่เกิดประโยชน์เพื่อทำการแก้ไข
ตลอดจนการทำกิจกรรมด้านการอนุรักษ์พลังงานร่วมกัน
ทั้งนี้เพื่อก่อให้เกิดการอนุรักษ์พลังงานอย่างมีส่วนร่วมจากทุกหน่วยงานในองค์กร
ซึ่งการประหยัดพลังงานดังกล่าว
นอกจากจะเป็นการคำนึงถึงประโยชน์ในด้านการลดต้นทุนและค่าใช้จ่ายด้านพลังงานของบริษัทฯแล้ว
ยังเป็นการคำนึงถึงประโยชน์ของส่วนรวมและประเทศชาติอีกด้วย

ในด้านการผลิต
บริษัทฯมีการลงทุนในเครื่องจักรใหม่ที่มีประสิทธิภาพในการผลิตสูงและประหยัดพลังงานเพื่อทดแทนเครื่องจักรเก่าที่เริ่มเสื่อมสภาพและใช้พลังงานในการผลิตสูงตามความเหมาะสมและความจำเป็น
ควบคู่กับการนำนวัตกรรมใหม่ที่ทันสมัยมาใช้ในกระบวนการผลิต
ซึ่งการดำเนินการดังกล่าวนอกจากจะช่วยเพิ่มผลผลิตและลดการใช้วัตถุดิบให้แก่บริษัทฯแล้ว
ยังทำให้บริษัทฯมีอัตราการใช้พลังงานต่อน้ำหนักสินค้าที่ผลิตลดลง

บริษัทฯยังร่วมทำกิจกรรมด้านการอนุรักษ์พลังงานกับบุคคลภายนอก ได้แก่
การเข้าร่วมโครงการขยายผลมาตรฐานการจัดการพลังงานกับกรมพัฒนาพลังงานทดแทนและอนุรักษ์พลังงาน
กระทรวงพลังงาน และการจัดโครงการสัมมนาเชิงปฏิบัติการ ในหัวข้อ
มาตรการประหยัดพลังงานในอุตสาหกรรมพลาสติก
เพื่อถ่ายทอดความรู้ให้แก่โรงงานในกลุ่มอุตสาหกรรมพลาสติก ทั้งนี้
เพื่อเป็นการแสดงให้เห็นถึงการให้ความสำคัญของการประหยัดพลังงานของบริษัทฯและคำนึงถึงผลประโยชน์ส่วนรวม
ตลอดจนเป็นการแลกเปลี่ยนความรู้และประสบการณ์ ตลอดจนปฏิบัติต่อคู่ค้า คู่แข่งขัน
และผู้มีส่วนได้เสียทุกกลุ่มอย่างมีจริยธรรมอีกด้วย

นอกจากนี้ ในปี พ.ศ. 2554 บริษัทฯได้กำหนดนโยบายให้โรงงานทุกสาขาจัดทำโครงการ
“Srithai Energy Conservation 2011”
เพื่อดำเนินการพัฒนาปรับปรุงด้านการพัฒนาการจัดการพลังงาน
ซึ่งบริษัทฯจะจัดให้มีการประเมินผลอย่างจริงจังโดยคณะกรรมการที่เป็นผู้เชี่ยวชาญจากมหาวิทยาลัยเทคโนโลยีพระจอมเกล้าธนบุรี
กระทรวงพลังงาน และกระทรวงอุตสาหกรรม ในการผลักดันโครงการครั้งนี้
นอกจากแสดงให้เห็นถึงการให้ความสำคัญในการใช้พลังงานอย่างมีประสิทธิภาพตามนโยบายการประหยัดพลังงานของประเทศแล้ว
บริษัทฯยังมีเป้าหมายที่จะส่งโรงงานแต่ละสาขาเข้าประกวดในโครงการระดับประเทศต่อไปในอนาคต

12.3 ด้านความปลอดภัย อาชีวอนามัย และสภาพแวดล้อมในการทำงาน

บริษัทฯได้ดำเนินการด้านความปลอดภัย อาชีวอนามัย
และสภาพแวดล้อมในการทำงานอย่างจริงจังและต่อเนื่อง ได้แก่
การอบรมให้ความรู้แก่พนักงานตั้งแต่ก่อนเริ่มทำงาน การจัดทำคู่มือปฏิบัติงาน
การกระจายข้อมูลข่าวสารด้านความปลอดภัยอย่างทั่วถึง ตลอดจนการมีคณะกรรมการความปลอดภัย
อาชีวอนามัย และสภาพแวดล้อมในการทำงานในแต่ละโรงงาน
เพื่อร่วมกันทำงานในด้านการตรวจสอบความปลอดภัย การปรับปรุงแก้ไข และการประเมินผล
ทั้งนี้เพื่อให้บรรลุตามนโยบายที่บริษัทฯกำหนด และมีความเหมาะสมกับการดำเนินธุรกิจของบริษัทฯ
ตลอดจนนำไปสู่การมีมาตรฐานในการดำเนินงานด้านความปลอดภัย อาชีวอนามัย
และสภาพแวดล้อมในการทำงานในระดับสากล
ซึ่งจะมีส่วนช่วยในการเพิ่มศักยภาพในการแข่งขันให้กับองค์กรโดยลดการสูญเสียทั้งในด้านของบุคลากร
เวลาทำงาน และผลผลิต อีกทั้งยังมีผลต่อภาพลักษณ์ที่ดีของบริษัทฯด้วย

บริษัทฯได้จัดอบรมหลักสูตร “เจ้าหน้าที่ความปลอดภัยระดับบริหาร” และ
“เจ้าหน้าที่ความปลอดภัยระดับหัวหน้างาน”
ให้แก่พนักงานในแต่ละสาขาที่เข้าข่ายตามเกณฑ์ที่กฎหมายกำหนดอย่างต่อเนื่อง
เพื่อแต่งตั้งให้เป็นเจ้าหน้าที่ความปลอดภัยในการทำงานระดับบริหารและหัวหน้างาน นอกจากนี้
โรงงานสาขาโคราชได้ผ่านการตรวจสอบและได้รับการรับรองในระบบการจัดการอาชีวอนามัยและความปลอดภัย
OHSAS 18001:2007 และมาตรฐาน มอก. หรือ TIS 18001:1999
ซึ่งการรับรองดังกล่าวมีส่วนช่วยเพิ่มความมั่นใจให้แก่ลูกค้าในกระบวนการผลิตสินค้าของบริษัทฯว่ามีความปลอดภัยในระดับมาตรฐานของกระทรวงอุตสาหกรรมและมาตรฐานสากล

12.4 ด้านสิ่งแวดล้อม

บริษัทฯตระหนักถึงความรับผิดชอบต่อสังคม และเป็นมิตรกับสิ่งแวดล้อม
โดยถือว่าเป็นหน้าที่ความรับผิดชอบโดยตรงของพนักงานทุกคน
และมีความต้องการที่จะปรับปรุงระบบการจัดการสิ่งแวดล้อมอย่างต่อเนื่อง
ตลอดจนได้กำหนดเป็นนโยบายสิ่งแวดล้อมเพื่อใช้เป็นแนวทางในการปฏิบัติงานอีกด้วย
ปัจจุบันสาขาโรงงานของบริษัทฯจำนวน 2 แห่ง จากทั้งหมด 3 แห่ง ได้แก่ โรงงานสาขาบางปู
และโรงงานสาขาโคราช
ได้ผ่านการตรวจสอบและได้รับใบรับรองมาตรฐานการจัดการด้านสิ่งแวดล้อม ISO 14001:2004
จาก United Registrar of Systems (Thailand) Ltd. (URS) แล้วในปี พ.ศ. 2550
และ พ.ศ. 2552 ตามลำดับ
ซึ่งเป็นการแสดงให้เห็นถึงการให้ความสำคัญและการจัดการด้านสิ่งแวดล้อมอย่างมีประสิทธิภาพของบริษัทฯ

ในส่วนของโรงงานสาขาอมตะนคร ชลบุรี
อยู่ระหว่างดำเนินการปรับปรุงระบบการจัดการสภาวะแวดล้อมขั้นพื้นฐานของกระบวนการผลิต
เพื่อยื่นขอรับใบรับรองมาตรฐานระบบการจัดการด้านความปลอดภัยของอาหาร ISO 22000:2005
ภายในปี พ.ศ. 2554
ทั้งนี้เนื่องจากผลิตภัณฑ์บางรายการของบริษัทฯเป็นผลิตภัณฑ์ที่เกี่ยวข้องกับอาหารและเครื่องดื่ม ดังนั้น
หากบริษัทฯได้รับการรับรองในระบบดังกล่าว
ก็จะเป็นการสร้างความมั่นใจให้แก่ผู้บริโภคว่าสินค้าของบริษัทฯมีความปลอดภัยในระดับสากล

นอกจากนี้ โรงงานสาขาอมตะนคร ชลบุรี
ยังได้ดำเนินการเตรียมความพร้อมสำหรับการขอรับการรับรองมาตรฐานการจัดการด้านสิ่งแวดล้อม
ISO 14001:2004 ในปี พ.ศ. 2554 อีกด้วย

12.5 มาตรฐานในระบบการจัดการด้านคุณภาพสำหรับอุตสาหกรรมยานยนต์

โรงงานสาขาอมตะนคร ชลบุรี และโรงงานสาขาบางปู
ได้รับการรับรองระบบการจัดการด้านคุณภาพสำหรับอุตสาหกรรมยานยนต์ ISO/TS 16949:2009
ซึ่งเป็นข้อกำหนดมาตรฐานคุณภาพเฉพาะทางด้านเทคนิคของอุตสาหกรรมยานยนต์ซึ่งเป็นที่ยอมรับทั่วโลก
ทั้งในด้านการออกแบบ การพัฒนา การผลิต การติดตั้ง
และการบริการของผลิตภัณฑ์/บริการที่เกี่ยวกับอุตสาหกรรมยานยนต์

12.6 มาตรฐานระบบการบริหารจัดการด้านแรงงานและคุณภาพชีวิตการทำงาน

ในปี พ.ศ. 2553
โรงงานสาขาโคราชได้รับการรับรองมาตรฐานที่เกี่ยวกับการจัดการด้านแรงงานและการจัดการคุณภาพชีวิตการทำงานดังนี้

1)  ได้รับใบรับรอง มรท.8001-2546 ระดับสมบูรณ์ ขั้นริเริ่ม
    จากกรมสวัสดิการและคุ้มครองแรงงาน กระทรวงแรงงาน
    ซึ่งมอบให้สถานประกอบการที่มีการจัดการด้านแรงงานตามระบบมาตรฐานแรงงานของกระทรวงแรงงาน
    ทั้งนี้เพื่อส่งเสริมและพัฒนาให้สถานประกอบการมีระบบการจัดการแรงงานที่ดี
    และแรงงานของบริษัทฯได้รับการคุ้มครองและการปฏิบัติอย่างเป็นธรรม
    ตลอดจนมีคุณภาพชีวิตที่ดีขึ้น โดยบริษัทฯเคยได้รับใบรับรองในด้านนี้มาแล้ว 2 ครั้ง ในปี พ.ศ.
    2549 และ พ.ศ. 2551

2)  ได้รับการรับรองและต่ออายุระบบบริหารจัดการคุณภาพชีวิตการทำงาน (Management
    System of Quality of Work Life หรือ MS-QWL 1 : 2008)
    โดยสถาบันรับรองมาตรฐานไอเอสโอ (MASCI) ซึ่งการได้รับการรับรองดังกล่าว
    เป็นการแสดงให้เห็นถึงการมีมาตรฐานในการบริหารจัดการและแนวทางในการปฏิบัติที่ดีของบริษัทฯสำหรับการพัฒนาคุณภาพชีวิตของพนักงานในสถานประกอบการ
    ตลอดจนการดูแลในด้านสุขภาพกาย อารมณ์ สังคม และจิตวิญญาณ

12.7 ความรับผิดชอบของธุรกิจต่อสังคม (Corporate Social Responsibility)

บริษัทฯได้ตระหนักถึงความสำคัญของการเข้าไปมีบทบาทและส่วนร่วมในการสร้างประโยชน์และตอบแทนกลับคืนสู่สังคม
โดยนายสนั่น อังอุบลกุล ประธานกรรมการและกรรมการผู้จัดการ
ได้ร่วมเป็นคณะกรรมการบริหารในองค์กรและหน่วยงานต่างๆ
เพื่อส่งเสริมให้มีการปรับปรุงและพัฒนาในด้านต่างๆ ได้แก่ การศึกษา สังคม วัฒนธรรม สิ่งแวดล้อม
พลังงาน การค้า และการทูตระหว่างประเทศ อาทิ ประธานกรรมการบริหารมูลนิธิ เอ เอฟ เอส
ประเทศไทย, ประธานกรรมการบริหารมูลนิธิโรเกชั่น,
ประธานคณะกรรมการบริหารมหาวิทยาลัยภาษาและวัฒนธรรมปักกิ่ง กรุงเทพฯ,
ประธานคณะกรรมการพลังงานหอการค้าไทย,
นายกสมาพันธ์สมาคมผู้ปกครองและครูโรงเรียนในเครือมูลนิธิคณะเซนต์คาเบรียลแห่งประเทศไทย,
นายกสมาคมผู้ปกครองและครูโรงเรียนอัสสัมชัญพาณิชยการ,
ประธานคณะกรรมการส่งเสริมมหาวิทยาลัยเทคโนโลยีพระจอมเกล้าธนบุรี
และกงสุลใหญ่กิตติมศักดิ์สาธารณรัฐมัลดีฟส์ประจำประเทศไทย เป็นต้น

นอกจากนี้ บริษัทฯยังมีผลิตภัณฑ์ที่ช่วยส่งเสริมการทำ CSR
ของผู้ประกอบการในอุตสาหกรรมน้ำอัดลมและน้ำดื่มอีกด้วย ได้แก่ ฝาเกลียวและพรีฟอร์มขวดน้ำดื่ม
(PET)
ของบริษัทฯซึ่งมีน้ำหนักเบาและนับเป็นนวัตกรรมใหม่ในการลดต้นทุนและช่วยลดการใช้วัตถุดิบให้แก่ลูกค้าของบริษัทฯ

[]

อย่างไรก็ตาม จากแนวโน้มตลาดบรรจุภัณฑ์ในอนาคตที่มีการคำนึงถึงการอนุรักษ์สิ่งแวดล้อมกันมากขึ้น
บริษัทฯจึงได้กำหนดแนวทาง 3 Save : Save Material, Save Energy, Save the World
ตั้งแต่ปี พ.ศ. 2551 ซึ่งเป็นการให้ความสำคัญกับการลดการใช้วัตถุดิบ ลดการใช้พลังงาน
ลดการปล่อยก๊าซคาร์บอนไดออกไซด์ในกระบวนการผลิต
เพื่อมีส่วนร่วมในการช่วยลดมลภาวะต่อสิ่งแวดล้อมและภาวะโลกร้อน
โดยบริษัทฯได้ดำเนินการอย่างต่อเนื่องและเริ่มเด่นชัดในปี พ.ศ. 2553 ได้แก่
การลดใช้วัตถุดิบในการผลิต ลดขั้นตอนการทำงานให้น้อยลง แต่ยังคงประสิทธิภาพในการใช้งาน
ซึ่งตรงกับหลักปฏิบัติของ Carbon Foot Print และจะเป็นจุดเริ่มต้นของโครงการ Carbon
Label ซึ่งเป็นมาตรฐานสากลสำหรับผลิตภัณฑ์อนุรักษ์สิ่งแวดล้อม ตลอดจนนำไปสู่ Carbon Credit
ทั้งนี้
แนวทางการปฏิบัติของบริษัทฯดังกล่าวมีวัตถุประสงค์เพื่อลดปริมาณการปล่อยก๊าซคาร์บอนไดออกไซด์ในกระบวนการผลิตสินค้าทั้งระบบ
และเป็นการเน้นย้ำถึงมาตรฐานผลิตภัณฑ์ของบริษัทฯว่าเป็นผลิตภัณฑ์ที่ช่วยอนุรักษ์สิ่งแวดล้อมและลดโลกร้อนได้

[]

12.8 กิจกรรมต่างๆ

ในปี พ.ศ. 2553 บริษัทฯมีกิจกรรมที่ยังคงดำเนินการอย่างต่อเนื่องดังนี้

1) โครงการอยู่ดีมีสุข เป็นกิจกรรมที่รณรงค์และอบรมให้ความรู้แก่พนักงาน

  ให้ดำเนินชีวิตตามแนวพระราชดำริ เศรษฐกิจพอเพียง

2) โครงการนักศึกษา เป็นกิจกรรมที่นำไปสู่การฝึกประสบการณ์ระยะยาวของ

ฝึกประสบการณ์ระยะยาว นักศึกษาระดับ ปวช., ปวส. โดยบริษัทฯรับนักศึกษาจาก

  วิทยาลัยอาชีวะต่างๆ ในแถบภาคตะวันออกเฉียงเหนือ เข้าทำงาน
  และจ่ายค่าตอบแทนและสวัสดิการต่างๆ เหมือนพนักงาน

3) กิจกรรมโรงเรียนในโรงงาน เป็นกิจกรรมที่เกิดจากความร่วมมือกันระหว่างบริษัทฯ

  กระทรวงแรงงาน และกระทรวงศึกษาธิการ ในการจัดการศึกษาในสถานประกอบกิจการ
  เพื่อเพิ่มโอกาสทางการศึกษาให้แก่พนักงานและผู้สนใจที่อยู่ในชุมชนใกล้เคียงให้มีการศึกษาอย่างทั่วถึง
  ซึ่งบริษัทฯได้เปิดศูนย์การศึกษานอกโรงเรียนภายในโรงงานทั้ง 3 สาขา คือ สาขาบางปู
  สาขาอมตะนคร ชลบุรี และสาขาโคราช

4) การมอบทุนการศึกษา ชมรมทูบีนัมเบอร์วันของโรงงานสาขาโคราช ได้มอบ

  ทุนการศึกษาแก่นักเรียนที่เรียนดีแต่ขาดทุนทรัพย์จำนวน 73 ทุน

5) โครงการแรงงานปลอดภัย บริษัทฯได้ร่วมกิจกรรมด้านความปลอดภัย อาชีวอนามัย

และสุขภาพอนามัยดี และสิ่งแวดล้อมในการทำงาน ภายใต้โครงการแรงงาน

  ปลอดภัยและสุขภาพอนามัยดี
  ซึ่งการนิคมอุตสาหกรรมแห่งประเทศไทยร่วมกับกรมสวัสดิการและคุ้มครองแรงงาน
  กระทรวงแรงงาน เป็นผู้จัดขึ้น
  เพื่อร่วมรณรงค์และสนับสนุนให้แรงงานของบริษัทฯมีความปลอดภัยและสุขภาพอนามัยดี

6) โครงการศูนย์ฝึกอบรมศรีไทย บริษัทฯได้จัดตั้งศูนย์ฝึกอบรมศรีไทยที่โรงงานสาขา

(Training Center) โคราชเพื่อส่งเสริมให้พนักงานโดยเฉพาะพนักงานด้าน

  การผลิตได้มีการเรียนรู้และพัฒนาทักษะก่อนปฏิบัติงานจริง
  ซึ่งบริษัทฯได้เตรียมความพร้อมของสถานที่ตามลักษณะของงานโดยกำหนดแยกเป็นห้องบรรยาย
  ห้องคอมพิวเตอร์ ห้องฝึกก่อนปฏิบัติ (Pre-skill Shop) และห้องฝึกปฏิบัติ (Skill Shop)

12.9 รางวัลต่างๆ ที่ได้รับในปี พ.ศ. 2553

1) รางวัลทูบีนัมเบอร์วันในสถานประกอบการระดับประเทศ

  เมื่อวันที่ 25 มิถุนายน พ.ศ. 2553
  โรงงานสาขาโคราชได้รับรางวัลทูบีนัมเบอร์วันในสถานประกอบการระดับประเทศ
  ประเภทสถานประกอบกิจการขนาดใหญ่ ระดับเงิน ปีที่ 1
  จากทูลกระหม่อมหญิงอุบลรัตนราชกัญญาสิริวัฒนาพรรณวดี
  เนื่องจากเป็นสถานประกอบการที่รณรงค์และทำกิจกรรมต่อต้านยาเสพติดทั้งในสถานประกอบการและชุมชนใกล้เคียงอย่างต่อเนื่อง
  โดย บริษัทฯได้รับรางวัลในลักษณะดังกล่าวติดต่อกันหลายปี

2) รางวัลเพชรพาณิชย์ ประเภทผู้ประกอบการดีเด่น

  เมื่อวันที่ 20 สิงหาคม พ.ศ. 2553 บริษัทฯได้รับรางวัลเพชรพาณิชย์
  ประเภทผู้ประกอบการดีเด่น จากกรมพัฒนาธุรกิจการค้า กระทรวงพาณิชย์
  เนื่องในโอกาสวันคล้ายวันสถาปนากระทรวงพาณิชย์ ครบรอบ 90 ปี
  โดยรางวัลดังกล่าวมอบให้แก่ผู้ประกอบการที่มีผลงานยอดเยี่ยมเพื่อส่งเสริมและเป็นแบบอย่างให้แก่ผู้ประกอบการอื่น

  3) รางวัลผู้ส่งออกสินค้าและบริการดีเด่น (Prime Minister’s Export Award 2010)
  ประเภทผู้ส่งออกไทยดีเด่น (Best Exporter)

  เมื่อวันที่ 23 สิงหาคม พ.ศ. 2553 บริษัทฯได้รับรางวัลผู้ส่งออกสินค้าและบริการดีเด่น (Prime
  Minister’s Export Award 2010) ประเภทผู้ส่งออกไทยดีเด่น (Best Exporter)
  จากกรมส่งเสริมการส่งออก กระทรวงพาณิชย์
  ซึ่งรางวัลดังกล่าวถือเป็นรางวัลสูงสุดของรัฐบาลที่ได้มีการประกาศเกียรติคุณ
  และมอบให้แก่ผู้ส่งออกสินค้าและบริการที่มุ่งมั่นพัฒนาศักยภาพทั้งในด้านการผลิต การออกแบบ
  การสร้างตราสินค้าของตนเอง และการให้บริการที่มีคุณภาพได้มาตรฐานในระดับสากล
  รวมถึงมีการบุกเบิกตลาดต่างประเทศจนสามารถสร้างชื่อเสียงและความน่าเชื่อถือแก่ภาคธุรกิจส่งออกและบริการไทยให้เป็นที่ยอมรับในตลาดโลก

  4) รางวัลเชิดชูเกียรติสถานประกอบการดีเด่นด้านแรงงานสัมพันธ์และสวัสดิการแรงงาน 5
  ปีติดต่อกัน

  เมื่อวันที่ 27 สิงหาคม พ.ศ. 2553
  บริษัทฯได้รับรางวัลเชิดชูเกียรติสถานประกอบกิจการดีเด่นด้านแรงงานสัมพันธ์และสวัสดิการแรงงาน
  5 ปีติดต่อกัน เนื่องจากบริษัทฯได้รับรางวัลในลักษณะดังกล่าว 5 ปีติดต่อกัน ตั้งแต่ปี พ.ศ. 2549
  – 2553 ทั้งนี้ รางวัลดังกล่าวมีเกณฑ์การพิจารณาการดำเนินงานของสถานประกอบการจากข้อมูล
  3 ส่วน ได้แก่ ข้อมูลสถานประกอบการ ข้อมูลด้านแรงงานสัมพันธ์
  และข้อมูลด้านสวัสดิการแรงงาน

5) รางวัล The UCL Outstanding Licensee of the Year 2010

  เมื่อวันที่ 30 พฤศจิกายน พ.ศ. 2553 บริษัทฯได้รับรางวัล The UCL Outstanding
  Licensee of the Year 2010 จาก UCL (Universal Closures Limited)
  ประเทศอังกฤษ ในฐานะที่เป็นผู้ประกอบการผลิตฝาปิดขวดพลาสติกภายใต้สิทธิบัตรของ UCL
  ที่มีผลงานดีเด่น โดยสามารถขยายกำลังการผลิตจาก 600 ล้านฝา เป็น 2,000 ล้านฝา
  และขยายตลาดไปยังเครือข่าย 8 ประเทศ ได้ภายในระยะเวลา 18 เดือน ทั้งนี้
  เทคโนโลยีการผลิตและรูปแบบบรรจุภัณฑ์ภายใต้สิทธิบัตรของ UCL
  สามารถช่วยลดการใช้วัตถุดิบในการผลิตได้ถึง 25%